32012R0551
L 166/3
SLUŽBENI LIST EUROPSKE UNIJE
21.06.2012.
UREDBA VIJEĆA (EU) br. 551/2012
od 21. lipnja 2012.
o izmjeni Uredbe (EU) br. 7/2010 o otvaranju i predviđanju upravljanja autonomnim carinskim kvotama Unije za određene poljoprivredne i industrijske proizvode
VIJEĆE EUROPSKE UNIJE,
uzimajući u obzir Ugovor o funkcioniranju Europske unije, a posebno njegov članak 31.,
uzimajući u obzir prijedlog Europske komisije,
budući da:
(1)
Kako bi se osigurala dostatna i neprekinuta isporuka određene robe koja se u Uniji proizvodi u nedostatnoj mjeri i kako bi se izbjegli poremećaji na tržištu, Uredbom Vijeća (EU) br. 7/2010 (1) otvorene su autonomne carinske kvote za određene poljoprivredne i industrijske proizvode unutar kojih se ti proizvodi mogu uvoziti po smanjenoj ili nultoj carinskoj stopi. Iz istih je razloga potrebno otvoriti novu carinsku kvotu za dva proizvoda uz nultu stopu carine u primjerenom opsegu, s učinkom od 1. srpnja 2012.
(2)
Prethodno utvrđeni opseg kvota za autonomne carinske kvote Unije s rednim brojevima 09.2638, 09.2814 i 09.2889 ne zadovoljava u dostatnoj mjeri potrebe industrije u Uniji. Zbog toge se opseg tih kvota treba povećati s učinkom od 1. siječnja 2012.
(3)
Nadalje, za autonomne carinske kvote Unije s rednim brojem 09.2633 treba izmijeniti naziv proizvoda.
(4)
Osim toga, Uniji više nije u interesu da za kvotu s rednim brojem 09.2767 odobrava carinsku kvotu za drugo polugodište 2012. Ta se carinska kvota stoga treba zatvoriti s učinkom od 1. srpnja 2012., a odgovarajući red izbrisati iz Priloga Uredbi (EU) br. 7/2010.
(5)
Budući da neke od mjera predviđenih ovom Uredbom trebaju stupiti na snagu od 1. siječnja 2012., a druge od 1. srpnja 2012., ova se Uredba treba primjenjivati od tih datuma i treba stupiti na snagu odmah nakon objave u Službenom listu Europske Unije.
(6)
Uredbu (EU) br. 7/2010 treba stoga na odgovarajući način izmijeniti,
DONIJELO JE OVU UREDBU:
Članak 1.
Prilog Uredbi (EU) br. 7/2010 mijenja se kako slijedi:
1.
umeću se redovi s rednim brojevima 09.2644 i 09.2645 iz Priloga I. ovoj Uredbi;
2.
redovi za carinske kvote s rednim brojevima 09.2638, 09.2814 i 09.2889 zamjenjuju se redovima iz Priloga II. ovoj Uredbi;
3.
red za carinsku kvotu s rednim brojem 09.2633 zamjenjuje se redom iz Priloga I. ovoj Uredbi;
4.
red za carinsku kvotu s rednim brojem 09.2767 briše se.
Članak 2.
Ova Uredba stupa na snagu na dan objave u Službenom listu Europske unije.
Primjenjuje se od 1. srpnja 2012.
Međutim, članak 1. stavak 2. primjenjuje se od 1. siječnja 2012.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Luksemburgu 21. lipnja 2012.